9. ΝΟΜΟΘΕΤ. ΔΙΑΤΑΓΜΑ υπ’ αριθ. 328 της 29 Οκτ./1 Νοεμ. 1969 (ΦΕΚ Α΄ 219) Περί παραχωρήσεως προς τα νομαρχιακά ταμεία των μηχ/των του τεχνικού εξοπλισμού δήμων και κοινοτήτων και άλλων τινών διατάξεων επί απαιτήσεων προσωπικού του καταργηθέντος Κ.Ο.Μ.Δ.Ε. Άρθρ.1.-Διατηρουμένης της ισχύος των διατάξεων του άρθρ. 84 του από 24/9-20.10.1958 Β.Δ/τος «περί κωδικοποιήσεως εις ενιαίον κείμενον Νόμου των ισχυουσών διατάξεων περί των προσόδων δήμων και κοινοτήτων» (άρθρ. 68 Ν.Δ. 3033/1954) καθ’ ο μέρος δεν αντιτίθενται εις το παρόν Ν.Δ/μα, ο κατ’ εφαρμογήν των διατάξεων αυτών προμηθευθείς και ο εφεξής αποκτώμενος τεχνικός εξοπλισμός (μηχανήματα οδοποιΐας, οχήματα, εργαλειομηχαναί κλπ.) παραχωρείται δι’ αποφάσεων του Υπουργού Εσωτερικών κατά χρήσιν, άνευ    καταβολής ανταλλάγματος,  εις τα υπό του (Αντί της σελ. 90,73) Σελ. 90,73(α) Τεύχος 370-Σελ. 133 23.Α.β.8-9 Κρατικός Οργανισμός Μηχανημάτων Δημοσίων Έργων Ν.Δ. 3620/56 «περί τροποποιήσεως και συμπληρώσεως των διατάξεων περί διοικητικής αποκεντρώσεως» συσταθέντα νομαρχιακά ταμεία, διεπόμενος υπό των διατάξεων, αίτινες διέπουν τα ταμεία ταύτα. Εις την τοιαύτην παραχώρησιν δεν υπάγεται το κατ’ εφαρμογήν των διατάξεων του ανωτέρω άρθρου λειτουργούν εν Αγίω Ιωάννη Ρέντη κεντρικόν εργοτάξιον ή συνεργείον επισκευής μηχανημάτων, όπερ θα εξακολουθή να λειτουργή και να εξαρτάται εκ του Υπουργείου Εσωτερικών. Άρθρ.2.-1.Το κατά την δημοσίευσιν του παρόντος υπηρετούν προσωπικόν, το απασχολούμενον εις τον παραχωρούμενον, κατά τα ανωτέρω, τεχνικόν εξοπλισμόν διατηρείται εν υπηρεσία προστιθέμενον, δι’ αποφάσεως του Υπουργού Εσωτερικών, εις την δύναμιν του επί συμβάσει εργασίας ιδιωτικού δικαίου προσωπικού των νομαρχιακών ταμείων, κατ’ ανάλογον εφαρμογήν των οριζομένων υπό των διατάξεων της παρ. 2, περίπτ. Γ΄, εδάφ. α΄, β΄ και γ΄ του άρθρ. 5 του Ν.Δ. 18/1968 «περί καταργήσεως του Κρατικού Οργανισμού Μηχανημάτων Δημοσίων Έργων και ρυθμίσεως των εξ αυτής προκυπτόντων θεμάτων», (τόμ. 23 σελ. 90, 58). Αι δαπάναι του προσωπικού αυτού βαρύνουν τον παρ’ εκάστω νομαρχιακώ ταμείω λογαριασμόν, περί ου το άρθρ. 4 του παρόντος, επιτρεπομένης, κατόπιν εγκριτικής αποφάσεως του Υπουργού Εσωτερικών, της συνεχίσεως της καταβολής των δαπανών αυτών, δια χρονικόν διάστημα οκτώ μηνών από της δημοσιεύσεως του παρόντος, κατ’ ανώτατον όριον, καθ’ ον τρόπον κατεβάλλοντο κατά την δημοσίευσιν του παρόντος. 2.Το αναγκαίον δια την οδήγησιν και τον χειρισμόν των εν γένει μηχανημάτων, οχημάτων, αυτοκινήτων κλπ. των νομαρχιακών ταμείων προσωπικόν, προσλαμβάνεται δι’ αποφάσεως του Διοικητικού Συμβουλίου αυτών, επί συμβάσει ιδιωτικού δικαίου ωρισμένης διαρκείας, μη υπερβαινούσης τους δώδεκα μήνας, δυναμένη δε να ανανεούται κατά τον αυτόν τρόπον και κατ’ ίσον χρόνον προσαυξανομένων των επί συμβάσει ιδιωτικού δικαίου θέσεων μηχανοδηγών, χειριστών (και βοηθών αυτών) και οδηγών αυτοκινήτων μέχρι του απαραιτήτου κατά τας κειμένας διατάξεις αριθμού, μη απαιτουμένης της εκδόσεως ιδίου Β.Δ/τος. Σελ. 90,74(α) Τεύχος 370-Σελ. 134 Η διάταξις αύτη ισχύει αφ’ ης παρεχωρήθησαν προς τα νομαρχιακά ταμεία μηχανήματα και οχήματα προερχόμενα εκ του, δυνάμει του Ν.Δ. 18/1968, καταργηθέντος Κρατικού Οργανισμού Μηχανημάτων Δημοσίων Έργων. Άρθρ.3.-1.Η βεβαίωσις και είσπραξις των τελών χρήσεως, ως και παντός ετέρου εσόδου εκ των κατά το άρθρ. 1 παραχωρουμένων μηχανημάτων και οχημάτων θα εξακολουθή να ενεργήται, δια τα μέχρι της παραλαβής αυτών υπό των εν λόγω Ταμείων χρονικόν διάστημα, ως και πέρατος του χρόνου δι’ ον έχουν εκμισθωθή προς τρίτους, υπό των αυτών οργάνων και υπέρ του αυτού λογαριασμού, ως εγένετο προ της ισχύος του παρόντος. Η υπό των νομαρχιακών ταμείων βεβαίωσις και είσπραξις των τελών χρήσεως ή μισθωμάτων των εν λόγω μηχανημάτων και οχημάτων θα αρχίση άμα τη εκμισθώσει αυτών υπό των εν λόγω ταμείων, οπότε θα ισχύουν τα, δια τα λοιπά ομοειδή ή παρεμφερή μηχανήματα και οχήματα αυτών, καθωρισμένα τιμολόγια μισθωμάτων. 2.Αι κατά την δημοσίευσιν του παρόντος εκκρεμείς απαιτήσεις και υποχρεώσεις, ως και αι τυχόν μέλλουσαι τοιαύται, αίτινες αφορούν εις τον κατά το άρθρ. 1 παραχωρούμενον τεχνικόν εξοπλισμόν, δια την μέχρι της ενάρξεως της βεβαιώσεως και εισπράξεως των εξ αυτού τελών ή μισθωμάτων ημερομηνίαν, συμφώνως προς τα οριζόμενα υπό της προηγουμένης παραγράφου, αναγνωρίζονται υπό του Υπουργού Εσωτερικών και εξοφλούνται εντολή αυτού εις βάρος του παρά τω Κεντρικώ Καταστήματι του Ταμείου Παρακαταθηκών και Δανείων τηρουμένου λογαριασμού του άρθρ. 84 του από 24/920/10/1958 Β.Δ/τος «περί κωδικοποιήσεως εις ενιαίον κείμενον Νόμου των ισχυουσών διατάξεων περί των προσόδων δήμων και κοινοτήτων. Δια τον πέραν της ημερομηνίας αυτής χρόνο, αι αντίστοιχοι απαιτήσεις και υποχρεώσεις βαρύνουν τα εις α θα παραχωρηθή ο τεχνικός εξοπλισμός νομαρχιακά ταμεία. Κρατικός Οργανισμός Μηχανημάτων Δημοσίων Έργων 23.Α.β.9 Άρθρ.4.-Έκαστον νομαρχιακόν ταμείον τηρεί ενιαίον λογαριασμόν διαχειρίσεως εσόδων και εξόδων υπό τον τίτλον «Λογαριασμός Μηχανημάτων» περιλαμβάνοντα την εν γένει διαχείρισιν του μηχανικού εξοπλισμού αυτού ον, εν περιπτώσει οικονομικής αδυναμίας, δύναται ο Υπουργός των Εσωτερικών να ενισχύη υπό τύπον προκαταβολής (επί επιστροφή) ή υπό τύπον επιχορηγήσεως (άνευ επιστροφής) συμφώνως προς τα δι’ αποφάσεώς του οριζόμενα, εις βάρος του παρά τω Κεντρικώ Καταστήματι του Ταμείου Παρακαταθηκών και Δανείων τηρουμένου λογαριασμού, περί ου η τελευταία παράγραφος του προηγουμένου άρθρου. Άρθρ.5.-1.Δι’ αποφάσεων του Υπουργού των Εσωτερικών δύναται να συνιστώνται, παρά τοις νομαρχιακοίς ταμείοις, εργοτάξια ή συνεργεία συντηρήσεως και επισκευής του μηχανικού εξοπλισμού, αποτελούντα Υπηρεσίας του, παρ’ ω θα συσταθούν ταύτα, νομαρχιακού ταμείου, εις την αρμοδιότητα των οποίων δύναται να υπαχθούν και έτερα νομαρχιακά ταμεία. Ο αριθμός των θέσεων του απαιτουμένου προσωπικού δια τα εν λόγω εργοτάξια ή συνεργεία, ως και δια τα συνεστημένα τοιαύτα κατά την δημοσίευσιν του παρόντος, ορίζεται δι’ αποφάσεων του αυτού Υπουργού. Δια των αυτών αποφάσεων ορίζεται και η διάρκεια της υπηρεσίας του προσωπικού αυτού, ήτις δεν δύναται να είναι ανωτέρα του έτους, παρατεινομένη εκάστοτε αναλόγως των αναγκών, κατά τον αυτόν τρόπον και κατ’ ίσον χρόνον. Το ανωτέρω προσωπικόν προσλαμβάνεται κατόπιν αποφάσεως του διοικητικού συμβουλίου του νομαρχιακού ταμείου επί συμβάσει ιδιωτικού δικαίου. Εν η περιπτώσει ο αριθμός των, κατά τα εν τω δευτέρω εδαφίω της παρούσης παραγράφου διαλαμβανόμενα, οριζομένων θέσεων προσωπικού είναι μεγαλύτερος των οριζομένων ομοίων υπό του από 8-13/5/1957 «περί ορισμού και διαρθρώσεως θέσεων προσωπικού, των κατά το Ν.Δ. 3620/1956 νομαρχιακών ταμείων» ως ετροποποιήθη δια του υπ’ αριθ. 495/1960 ομοίου ή δεν προβλέπονται εν αυτοίς αντίστοιχοι ή συναφείς ειδικότητες, αι θέσεις αύται προσαυξάνονται αναλόγως ή δημιουργούνται νέαι, μη απαιτουμένης της εκδόσεως ιδίου Β.Δ/τος. 2.Τα έσοδα και έξοδα των εργοταξίων η συνεργείων συντηρήσεως και επισκευών αποτελούν κεχωρισμένην διαχείρισιν του «Λογαριασμού Μηχανημάτων» του οικείου ταμείου, εις ην αποδίδονται αι κοστολογούμεναι δαπάναι δια μηχανικόν εξοπλισμόν ανήκοντα εις οιονδήποτε νομαρχιακόν ταμείον, επιτρεπομένης της μη τηρήσεως, μετ’ απόφασιν του Υπουργού Εσωτερικών, της τοιαύτης κεχωρισμένης διαχειρίσεως προκειμένου δια συνεργεία μικράς δυναμικότητος. 3.Δι’ αποφάσεων του Υπουργού Εσωτερικών, δύναται να καταργηθούν, ενοποιηθούν και μεταφερθούν τα κατά την δημοσίευσιν του παρόντος συνεστημένα εργοτάξια ή συνεργεία συντηρήσεως και επισκευών. 4.Η υπό των διατάξεων του προηγουμένου άρθρου προβλεπομένη οικονομική ενίσχυσις του «Λογαριασμού Μηχανημάτων» έχει εφαρμογήν και επί εργοταξίων ή συνεργείων συντηρήσεως και επισκευών. Δι’ αποφάσεων του Υπουργού Εσωτερικών δύναται να εφοδιάζωνται ταύτα δι’ εργαλειομηχανών, ανταλλακτικών και παντός υλικού, επί τη καταβολή του αντιτίμου αυτών ή δωρεάν, προμηθευομένων δε υπό του Υπουργείου Εσωτερικών εις βάρος του εν τη παρ. 2 του άρθρ. 3 λογαριασμού. Άρθρ.6.-Δύναται κατόπιν αποφάσεως του Υπουργού Εσωτερικών, να παρακρατούνται οφειλαί των οργανισμών τοπικής αυτοδιοικήσεως, προερχόμεναι εκ της χρήσεως μηχανημάτων και οχημάτων του κατ’ άρθρ. 68 Ν.Δ. 3033/1954 «περί των εσόδων δήμων και κοινοτήτων» τεχνικού εξοπλισμού, ως και του καταργηθέντος Κρατικού Οργανισμού Μηχανημάτων Δημοσίων Έργων, εκ των κατανεμομένων πάσης φύσεως εσόδων προς τους εν λόγω οργανισμούς εκ μέρους του Υπουργείου Εσωτερικών. Αι παρακρατούμεναι οφειλαί κατατίθενται εις τον εν παρ. 2 του άρθρ. 3 λογαριασμόν. Άρθρ.7.-1.Ο έλεγχος των διαχειριστικών στοιχείων του εν τη παρ. 2 του άρθρ. 3 λογαριασμού, ενεργείται υπό τριμελούς Ελεγκτικής Επιτροπής, αποτελουμένης: α)εξ ενός συμβούλου ή παρέδρου του Ελεγκτικού Συνεδρίου, ως Προέδρου, οριζομένου υπό του σώματος μεθ’ ενός αναπληρωτού και β-γ)εκ δύο ανωτέρων υπαλλήλων, εξ εκατέρου των Υπουργείων Εσωτερικών και Οικονομικών (Γενικού Λογιστηρίου του Κράτους) οριζομένων, αντιστοίχως, μετά των αναπληρωτών των, υπό των οικείων Υπουργών. Της Επιτροπής μετέχει άνευ ψήφου, ως εισηγητής, υπάλληλος του Υπουργείου Εσωτερικών, χρέη δε γραμματέως εκτελεί υπάλληλος του αυτού Υπουργείου. Οι κατά τ’ ανωτέρω εισηγητής και γραμματεύς της Επιτροπής ορίζονται, μετά των αναπληρωτών των, υπό του Υπουργού Εσωτερικών. Η Επιτροπή συγκροτείται δι’ αποφάσεως του Υπουργού Εσωτερικών εντός διμήνου από της δημοσιεύσεως του παρόντος, η εν γένει δε ελεγκτική αρμοδιότης αυτής ανατρέχει από της οικονομικής διαχειρίσεως, έτους 1966. 2.Η Επιτροπή ευρίσκεται εν απαρτία παρισταμένων απάντων των συγκροτούντων ταύτην προσώπων. Αύτη ενεργεί κατά μήνα έλεγχον επί της εν γένει οικονομικής διαχειρίσεως του αναφερομένου λογαριασμού, συνιστάμενον, προκειμένου     δια πληρωμάς,      εις     την     νο(Αντί των σελ. 90,75 έως 90,762(α)Σελ. 90,75(α) Τεύχος 603-Σελ. 43 23.Α.β.9 Κρατικός Οργανισμός Μηχανημάτων Δημοσίων Έργων μιμότητα και την πληρότητα των οικείων παραστατικών στοιχείων, άμα δε τη λήξει εκάστου έτους συντάσσει γενικήν απολογιστικήν έκθεσιν, επί της εν γένει οικονομικής διαχειρίσεως του προηγουμένου τοιούτου. Κατά το μηνιαίον αυτόν έλεγχον και την σύνταξιν της ετησίας απολογιστικής εκθέσεως, η Επιτροπή διατυπώνει παρατηρήσεις και προτάσεις επί των ελεγχθεισών διαχειρίσεων, επί τη βάσει των οποίων αποφαίνεται ο Υπουργός των Εσωτερικών. Αι περί καταλογισμού ητιολογημέναι προτάσεις αυτής δύναται να αφορούν εις πάντα υπάλληλον, κατά λόγον αρμοδιότητος, εις βάρος του οποίου διεπιστώθη υπαιτιότης, του εν προκειμένω καταλογισμού δυναμένου να περιλάβη και πάντα ουχί συννόμως πληρωθέντα. Εν περιπτώσει καταλογιστικής αποφάσεως, επιτρέπεται αναθεώρησις αυτής επί τη αιτήσει των καταλογιζομένων, υποβαλλομένη προς το Υπουργείον Εσωτερικών εντός μηνιαίας ανατρεπτικής προθεσμίας από της επιδόσεως. Κατά της αναθεωρητικής αποφάσεως ασκείται έφεσις ενώπιον του Ελεγκτικού Συνεδρίου, εκ μέρους παντός καταλογιζομένου, εντός μηνιαίας ανατρεπτικής προθεσμίας από της επιδόσεως. Παρελθούσης απράκτου της οριζομένης προθεσμίας δια την αίτησιν αναθεωρήσεως ή την έφεσιν, ο καταλογισμός καθίσταται οριστικός και τα οριζόμενα ποσά δια της οικείας αποφάσεως βεβαιούνται υπό του Υπουργείου Εσωτερικών υπέρ του οικείου λογαριασμού και εισπράττονται κατά τας περί εισπράξεως δημοσίων εσόδων κειμένας διατάξεις. Καθ’ όμοιον τρόπον βεβαιούνται και εισπράττονται και τα οριζόμενα ποσά δια της, επί της εφέσεως, εκδιδομένης αποφάσεως του Ελεγκτικού Συνεδρίου. 3.Εις τον Πρόεδρον, τα μέλη, τον εισηγητήν και τον γραμματέα της Ελεγκτικής Επιτροπής καταβάλλεται αμοιβή εις βάρος του ελεγχομένου λογαριασμού, οριζομένη κατά τας διατάξεις του Ν.Δ. 176/69, «περί καταβολής αμοιβών εις τους μετέχοντας Συμβουλίων και Επιτροπών». Άρθρ.8.-Δύναται ο Υπουργός των Εσωτερικών δι’ αποφάσεώς του να παραχωρή προς τας Δημοσίας, Δημοτικάς και Κοινοτικάς Αρχάς, άνευ καταβολής ανταλλάγματος και κατά πλήρες δικαίωμα κυριότητος ή κατά χρήσιν προς εξυπηρέτησιν προσκαίρων αναγκών, πάσης φύσεως μηχανήματα, συγκροτήματα αυτών, οχήματα, εργαλειομηχανάς και υλικά εν γένει ανήκοντα εις το Υπουργείον Εσωτερικών, ως και τα νομαρχιακά ταμεία, παραχωρηθέντα δε αυτοίς υπό του εν λόγω Υπουργείου ή ετέρων Δημοσίων Αρχών. Σελ. 90,76(α) Τεύχος 603-Σελ. 44 Άρθρ.9.-1.Απαιτήσεις κατά του Δημοσίου ή των νομαρχιακών ταμείων, του πάσης φύσεως προσωπικού του προσληφθέντος υπό του καταργηθέντος Κρατικού Οργανισμού Μηχανημάτων Δημοσίων Έργων ή των προκατόχων αυτού υπηρεσιών, δια συμπληρωματικήν αμοιβήν ή αποζημίωσιν εξ αδικαιολογήτου πλουτισμού, συνεπεία υπερωριακής απασχολήσεως, επί τω λόγω ότι ο προσληφθείς απησχολήθη εις εργασίαν διάφορον της προβλεπομένης υπό της περί προσλήψεως αποφάσεως ή συμβάσεως, ως και απαιτήσεις δια συμπληρωματικάς αποδοχάς ή αποζημιώσεις εκ της εργασιακής του ταύτης σχέσεως, συνεχιζομένης ή μη, απορρέουσαι δε εξ οιασδήποτε εν γένει αιτίας και μη προβλεπόμεναι υπό της αποφάσεως ή συμβάσεως δι’ ης προσελήφθη, είναι απαράδεκτοι. 2.Απαιτήσεις, περί ων η προηγουμένη παράγραφος, εφ’ όσον η γενεσιουργός αυτών αιτία ανάγεται εις το μέχρι της δημοσιεύσεως του παρόντος χρονικόν διάστημα και δια τας οποίας δεν εξεδόθησαν αμετάκλητοι δικαστικαί αποφάσεις, κηρύσσονται απεσβεσμέναι από της δημοσιεύσεως του παρόντος, αι δε τυχόν περί τοιούτων απαιτήσεων εκκρεμείς δίκαι καταργούνται αυτοδικαίως. 3.Αι προηγούμεναι παράγραφοι εφαρμόζονται και επί του πάσης φύσεως εκτάκτου προσωπικού του Υπουργείου Εσωτερικών και των περιφερειακών αυτού Υπηρεσιών, ως και των νομαρχιακών ταμείων.

[Source: greek_legal_code_raptarchis | Tokens: 11838]